Taas on suvi Suomessamme
Taas on suvi Suomessamme,
 Vesi vierii puroissamme,
 Lehti puihin kiirehtivi,
 Laihot kaikki lainehtivi;
 Eloss’ näet koko maan,
 Kaikkialta kaikuu vaan:
 Kiitos Jumalan!

 Taas on suvi Suomessamme,
 Ilo, elo laaksossamme:
 Madot ja myös hyönteisetkin,
 Perhoiset ja lintusetkin
 Kiittää Luojaa kielellään
 Edest’ ilon, riemun tään:
 Kiitos Jumalan!

 Taas on suvi Suomessamme,
 Vikaa ei oo auroissamme,
 Vahva mies ja hevonenki,
 Kiireen isäntä ja renki
 Maatas perkaa, puhdista,
 Usein myöskin uudista:
 Kiitos Jumalan.

 Taas on suvi Suomessamme,
 Suvi myöskin sieluissamme,
 Rinnoistamme raukee kirsi,
 Kaikukoon siis kaunis virsi,
 Korkealle kuuluva,
 Raikkahasti raikuva:
 Kiitos Jumalan!

C. E[dvar]–d T[örmä]– –nen.

Lähde: Uusi Suometar 1.7.1872.

C. Edv. Törmänen
Runot
Uusi Suometar
1872